Ο **Δημήτρης Γραμμόζης** (γενν. στις 8 Ιουλίου 1978, Βούπερταλ, Δυτική Γερμανία) είναι Έλληνας ομογενής πρώην ποδοσφαιριστής που αγωνιζόταν στη θέση του αμυντικού μέσου και νυν προπονητής της Καϊζερσλάουτερν. Ως ποδοσφαιριστής ήταν κυρίως γνωστός για την ευελιξία του και την αμυντική του ικανότητα.

Ποδοσφαιρική καριέρα
--------------------

Ο Δημήτρης Γραμμόζης γεννήθηκε στο Βούπερταλ της τότε Δυτικής Γερμανίας, από γονείς με καταγωγή από το Κεφαλόβρυσο Ιωαννίνων, αλλά μεγάλωσε στο Φέλμπερτ. Ξεκίνησε την ποδοσφαιρική του καριέρα το 1984, όταν εντάχθηκε στις ακαδημίες της τοπικής ΤΣ Νέβιγκες, στην οποία έμεινε για τέσσερα χρόνια, πριν μεταπηδήσει στις ακαδημίες της επίσης τοπικής ΣΣΒγ Φέλμπερτ το 1988, όπου αγωνίστηκε για άλλα τρία χρόνια. Η τελευταία του ομάδα από την περιοχή του Φέλμπερτ ήταν η Μπορούσια Φέλμπερτ, όπου αγωνίστηκε για μια διετία. Το 1992 επέστρεψε στην γενέτειρα του και για ένα έτος αγωνίστηκε στις ακαδημίες της Βούπερταλερ ΣΦ, πριν μετακομίσει στην ΚΦΚ Ύρντινγκεν 05 το 1994 όπου αγωνίστηκε στις ακαδημίες της για μια διετία. Με την ανδρική της ομάδα, το 1996 σε ηλικία 18 ετών, έκανε το επαγγελματικό του ντεμπούτο στην 2. Μπούντεσλιγκα που αγωνιζόταν τότε η ομάδα.

Στη συνέχεια, μετά από δύο σεζόν στην δεύτερη κατηγορία της Γερμανίας, ο Δημήτρης Γραμμόζης πήρε μεταγραφή στην ομάδα του Αμβούργου στη Μπούντεσλιγκα, το 1998 για το ποσό των 350.000€. Εκεί έπαιξε για 2 χρονιές, βοηθώντας την σεζόν 1999-2000 στην κατάκτηση της τρίτης θέσης στην Μπουντεσλίγκα και την πρόκριση στο Τσάμπιονς Λιγκ της επόμενης σεζόν, με τις περισσότερες εμφανίσεις του να τις πραγματοποιεί προερχόμενος από τον πάγκο. Το 2000 μεταγράφηκε στην Καϊζερσλάουτερν, που έπαιζε επίσης στη Μπούντεσλιγκα. Εκεί έμεινε για 5 χρόνια, με την θητεία του στην ομάδα να την χαρακτηρίζουν οι συνεχείς τραυματισμοί του και οι προστριβές του με τους προπονητές της ομάδας στις δύο τελευταίες του σεζόν με την ομάδα των *Κόκκινων Διαβόλων*.

Την καλοκαιρινή μεταγραφική περίοδο πριν από την σεζόν 2005-2006, ο Δημήτρης Γραμμόζης μετακινήθηκε στην Κολωνία η οποία μόλις είχε προβιβαστεί στην Μπουντεσλίγκα, υπογράφοντας συμβόλαιο δύο ετών. Ωστόσο στο τέλος της σεζόν ο σύλλογος τερμάτισε το συμβόλαιο του Γραμμόζη, ο οποίος υπέγραψε στις 20 Ιουλίου 2006, διετές συμβόλαιο με την ομάδα της δεύτερης κατηγορίας Ροτ-Βάις Έσσεν.

Τον Ιούνιο του 2007 ο Δημήτρης Γραμμόζης επαναπατρίστηκε για λογαριασμό του Εργοτέλη που αγωνιζόταν στο Ελληνικό πρωτάθλημα, υπογράφοντας μονοετές συμβόλαιο με οψιόν ανανέωσης για έναν χρόνο. Παρά το γεγονός πως την σεζόν 2007-2008 αγωνίστηκε 23 φορές και σκοράροντας ένα γκολ, με τον σύλλογο να ενεργοποιεί την οψιόν ανανέωσης, τον Νοέμβριο του 2008 ήρθε σε ρήξη με τον τότε προπονητή της ομάδας Νίκο Καραγεωργίου για τον χρόνο συμμετοχής που του έδινε και τον Ιανουάριο του 2009 μετακόμισε στο Κυπριακό πρωτάθλημα για λογαριασμό της Ομόνοιας Λευκωσίας, για το ποσό των 150.000€. Αγωνίστηκε εκεί για 2,5 χρόνια, κατακτώντας το πρωτάθλημα της σεζόν 2009-2010 και το Κυπριακό Σούπερ Καπ απέναντι στον Απόλλωνα Λεμεσού.

Τον Ιανουάριο του 2011, ο Γραμμόζης επέστρεψε στο ελληνικό πρωτάθλημα για λογαριασμό της νεοφώτιστης τότε Κέρκυρας και το καλοκαίρι του 2012 επέστρεψε στην Γερμανία για λογαριασμό της δεύτερης ομάδας της ΦφΛ Μπόχουμ που αγωνιζόταν στην τέταρτη κατηγορία του Γερμανικού ποδοσφαίρου, την Ρετζιοναλίγκα. Αφού αγωνίστηκε σε 26 παιχνίδια την σεζόν 2012-2013 και παρά το γεγονός πως είχε υπογράψει διετές συμβόλαιο συνεργασίας, ο Δημήτρης Γραμμόζης ανακοίνωσε την απόσυρση του από την ενεργό δράση το καλοκαίρι του 2013.

Προπονητική καριέρα
-------------------

Στις 25 Ιανουαρίου 2014, ο Δημήτρης Γραμμόζης ανέλαβε βοηθός προπονητή του Τόμας Ρις στην δεύτερη ομάδα της ΦφΛ Μπόχουμ και στις αρχές της σεζόν 2014-2015 ανέλαβε την Κ15 του ίδιου συλλόγου, που αγωνιζόταν στην Δυτική Ρετζιοναλίγκα, στην πρώτη του δουλειά ως πρώτος προπονητής.

Τον Μάρτιο του 2018, έλαβε το δίπλωμα προπονητικής από την Γερμανική Ποδοσφαιρική Ομοσπονδία.

Στις 24 Φεβρουαρίου 2019, ανέλαβε προπονητής της πρώτης ομάδας της Ντάρμστατ 98 μέχρι το τέλος της σεζόν 2019-2020.

Στις 2 Μαρτίου 2021, ο Δημήτρης Γραμμόζης έγινε ο πρώτος Έλληνας προπονητής ποδοσφαίρου που ανέλαβε την τεχνική ηγεσία μιας ποδοσφαιρικής ομάδας που αγωνίζεται στην Μπουντεσλίγκα, αναλαμβάνοντας την Σάλκε, με συμβόλαιο διάρκειας μέχρι το 2022. Ήταν ο πέμπτος διαοφρετικός προπονητής της γερμανικής ομάδας την σεζόν 2020-2021 στην Μπουντεσλίγκα. Στις 6 Μαρτίου 2022, στην μέση της σεζόν 2021-2022 στην 2. Μπουντεσλίγκα, απολύθηκε από τον σύλλογο, όμως το συμβόλαιο του με τους "Βασιλικούς Μπλε" λύθηκε επισήμως τον επόμενο χρόνο τον Μάρτιο του 2023, λόγω της ρήτρας αυτόματης ανανέωσης του συμβολαίου του αν ο σύλλογος ανέβαινε στην πρώτη κατηγορία, στόχος που επετεύχθη.

Στις 3 Δεκεμβρίου 2023, ανέλαβε προπονητής της Καϊζερσλάουτερν, επιστρέφοντας στον σύλλογο μετά από 18 χρόνια, όταν αγωνίστηκε με την ομάδα του συλλόγου στην Μπουντεσλίγκα για τελευταία φορά το 2005.

Στατιστικά καριέρας
-------------------

### Ως ποδοσφαιριστής

Εμφανίσεις και γκολ ανά σύλλογο, σεζόν και διοργανώσεις| Σύλλογος | Σεζόν | Πρωτάθλημα | Κύπελλο | Ευρώπη | Άλλες διοργανώσεις | Σύνολο |
| --- | --- | --- | --- | --- | --- | --- |
| Κατηγορία | Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ |
| ΚΦΚ Ύρντινγκεν 05 | 1996–97 | 2. Μπουντεσλίγκα | 33 | 2 | 1 | 0 | — | — | 34 | 2 |
| 1997–98 | 24 | 1 | 1 | 0 | — | — | 25 | 1 |
| Σύνολο | 57 | 3 | 2 | 0 | 0 | 0 | 0 | 0 | 59 | 3 |
| Αμβούργο ΣΦ | 1998–99 | Μπουντεσλίγκα | 15 | 0 | 2 | 0 | — | — | 17 | 0 |
| 1999–2000 | 17 | 1 | 1 | 0 | 5 | 0 | — | 23 | 1 |
| Σύνολο | 32 | 1 | 3 | 0 | 5 | 0 | 0 | 0 | 40 | 1 |
| Καϊζερσλάουτερν | 2000–01 | Μπουντεσλίγκα | 23 | 0 | 2 | 0 | 10 | 0 | 2 | 0 | 37 | 0 |
| 2001–02 | 17 | 1 | 3 | 0 | — | — | 20 | 1 |
| 2002–03 | 27 | 0 | 4 | 1 | 0 | 0 | — | 31 | 1 |
| 2003–04 | 12 | 1 | 0 | 0 | 2 | 0 | — | 14 | 1 |
| 2004–05 | 13 | 1 | 2 | 0 | — | — | 15 | 1 |
| Σύνολο | 92 | 3 | 11 | 1 | 12 | 0 | 2 | 0 | 117 | 4 |
| Καϊζερσλάουτερν II | 2002–03 | Ρετζιοναλίγκα Σουντ | 2 | 0 | — | — | — | 2 | 0 |
| ΦΚ Κολωνία | 2005–06 | Μπουντεσλίγκα | 19 | 0 | 1 | 0 | — | — | 20 | 0 |
| Ροτ-Βάις Έσσεν | 2006–07 | 2. Μπουντεσλίγκα | 8 | 0 | 0 | 0 | — | — | 8 | 0 |
| Εργοτέλης | 2007–08 | Superleague | 23 | 1 | 1 | 0 | — | — | 24 | 1 |
| 2008–09 | 8 | 2 | 1 | 0 | — | — | 9 | 2 |
| Total | 31 | 3 | 2 | 0 | 0 | 0 | 0 | 0 | 33 | 3 |
| Ομόνοια Λευκωσίας | 2008–09 | Παγκύπριο ΠρωτάθλημαΑ΄ Κατηγορίας | 14 | 1 |  |  | 0 | 0 | — | 14 | 1 |
| 2009–10 | 15 | 0 | 0 | 0 | 2 | 0 | — | 17 | 0 |
| 2010–11 | 3 | 0 | 0 | 0 | 1 | 0 | — | 4 | 0 |
| Σύνολο | 32 | 1 | 0 | 0 | 3 | 0 | 0 | 0 | 35 | 1 |
| Κέρκυρα | 2010–11 | Superleague | 9 | 1 | 1 | 0 | — | — | 10 | 1 |
| 2011–12 | 25 | 4 | 3 | 0 | — | — | 28 | 4 |
| Σύνολο | 34 | 5 | 4 | 0 | 0 | 0 | 0 | 0 | 38 | 5 |
| ΦφΛ Μπόχουμ II | 2012–13 | Ρετζιοναλίγκα Δύσης | 26 | 1 | — | — | — | 26 | 1 |
| Σύνολο καριέρας | 333 | 17 | 23 | 1 | 20 | 0 | 2 | 0 | 378 | 18 |

1. ↑  Εμφανίσεις στο DFB-Ligapokal

### Ως προπονητής

*Τελευταία ενημέρωση: 7 Φεβρουαρίου 2024*

Προπονητικά στατιστικά ανά ομάδα και θητεία| Ομάδα | Από | Έως | Ρεκόρ 
  |
| --- | --- | --- | --- |
| Α | Ν | Ι | Η | ΓΥ | ΓΚ | ΔΓ | Νίκη % |
| ΦφΛ Μπόχουμ II | 6 Ιανουαρίου 2015 | 23 Μαΐου 2015 | &0000000000000016.00000016 | &0000000000000004.0000004 | &0000000000000002.0000002 | &0000000000000010.00000010 | &0000000000000020.00000020 | &0000000000000025.00000025 | -5 | &0000000000000025.00000025,00 |
| Ντάρμστατ 98 | 24 Φεβρουαρίου 2019 | 29 Ιουνίου 2020 | &0000000000000047.00000047 | &0000000000000020.00000020 | &0000000000000015.00000015 | &0000000000000012.00000012 | &0000000000000068.00000068 | &0000000000000058.00000058 | +10 | &0000000000000042.55000042,55 |
| Σάλκε 04 | 2 Μαρτίου 2021 | 6 Μαρτίου 2022 | &0000000000000038.00000038 | &0000000000000015.00000015 | &0000000000000006.0000006 | &0000000000000017.00000017 | &0000000000000062.00000062 | &0000000000000059.00000059 | +3 | &0000000000000039.47000039,47 |
| Καϊζερσλάουτερν | 3 Δεκεμβρίου 2023 | Σήμερα | &0000000000000007.0000007 | &0000000000000003.0000003 | &-1-1-1-1-1-1-1-1-1-1-1-1-1-1-1-1.0000000 | &0000000000000004.0000004 | &0000000000000012.00000012 | &0000000000000010.00000010 | +2 | &0000000000000042.86000042,86 |
| Σύνολο | &0000000000000108.000000108 | &0000000000000042.00000042 | &0000000000000023.00000023 | &0000000000000043.00000043 | &0000000000000162.000000162 | &0000000000000152.000000152 | +10 | &0000000000000038.89000038,89 |

Παραπομπές
----------

1. ↑  gt (24 Ιουνίου 2020). «Από το Κεφαλόβρυσο… υποψήφιος για τον πάγκο του Αμβούργου • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία». Ανακτήθηκε στις 7 Φεβρουαρίου 2024.
2. ↑  «KFC Uerdingen 1996–97». Skladyfutbol.pl. 13 Ιανουαρίου 2020. Ανακτήθηκε στις 13 Ιανουαρίου 2020.
3. ↑  Radio, Athletic (8 Δεκεμβρίου 2008). «Στην Ομόνοια ο Γραμμόζης - Εργοτέλης». *Athletic Σπορ FM 104,2*. Ανακτήθηκε στις 7 Φεβρουαρίου 2024.
4. ↑  «VfL Bochum 1848 U23: Der Kader 2013/14» (στα Γερμανικά). vfl-bochum.de. Ανακτήθηκε στις 28 Μαρτίου 2014.
5. ↑  Nachwuchs: Grammozis übernimmt U15[*νεκρός σύνδεσμος*], VfL-Bochum.de vom 2. Juni 2014
6. ↑  Grammozis übernimmt die U15, reviersport.de vom 2. Juni 2014
7. ↑  *DFB vergibt 25 neue Fußball-Lehrer-Lizenzen*, dfb.de
8. ↑  «Mit "Malocher-Mentalität" und "ehrlicher Arbeit"». *sv98.de* (στα Γερμανικά). 24 Φεβρουαρίου 2019.
9. ↑  «Grammozis verlässt Darmstadt im Sommer – und erklärt, warum». *kicker.de* (στα Γερμανικά). 26 Φεβρουαρίου 2020. Ανακτήθηκε στις 26 Φεβρουαρίου 2020.
10. ↑  «Γράφει ιστορία ο Γραμμόζης: Ανακοινώθηκε από τη Σάλκε έως το 2022!». *ProtoThema*. 2 Μαρτίου 2021. Ανακτήθηκε στις 6 Φεβρουαρίου 2024.
11. ↑  «Dimitrios Grammozis ist neuer Chef-Trainer des S04». *schalke04.de*. Σάλκε 04. 2 Μαρτίου 2021. Ανακτήθηκε στις 2 Μαρτίου 2021.
12. ↑  newsroom, sport-fm. «Επίσημο: Προπονητής της Σάλκε ο Δημήτρης Γραμμόζης». *sport-fm.gr*. Ανακτήθηκε στις 7 Φεβρουαρίου 2024.
13. ↑  «Σάλκε: Παρελθόν από την τεχνική ηγεσία ο Γραμμόζης | Gazzetta». *www.gazzetta.gr*. Ανακτήθηκε στις 7 Φεβρουαρίου 2024.
14. ↑  «Σάλκε: Έλυσε το συμβόλαιο του Γραμμόζη που έδιωξε τον Μάρτιο του 2022». *www.sport24.gr*. Ανακτήθηκε στις 6 Φεβρουαρίου 2024.
15. ↑  «Η Καϊζερσλάουτερν ανακοίνωσε τον Γραμμόζη». *www.sport24.gr*. Ανακτήθηκε στις 7 Φεβρουαρίου 2024.
16. ↑  annkathrinhauck (3 Δεκεμβρίου 2023). «Dimitrios Grammozis wird Cheftrainer beim FCK». *FCK DE* (στα Γερμανικά). Ανακτήθηκε στις 7 Φεβρουαρίου 2024.
17. 1 2 3 4 5 6 7 8 9 10 11 12 13  «Dimitrios Grammozis - Club matches». *worldfootball.net*. Ανακτήθηκε στις 5 Μαρτίου 2021.
18. ↑  «Greece - D. Grammozis - Profile with news, career statistics and history - Soccerway». *int.soccerway.com*. Ανακτήθηκε στις 7 Φεβρουαρίου 2024.

Εξωτερικοί σύνδεσμοι
--------------------

* Το προφίλ του Δημήτρη Γραμμόζη στο FootballDatabase.eu
* Το προφίλ του Δημήτρη Γραμμόζη στο Fussballdaten.de (στα Γερμανικά)
* Το προφίλ του Δημήτρη Γραμμόζη στην L'Équipe (στα Γαλλικά)
* Το προφίλ του Δημήτρη Γραμμόζη στο WorldFootball.net
* Το προφίλ του Δημήτρη Γραμμόζη στο Transfermarkt (στα Ελληνικά)